Cara Dunne-Yates

**Cara Dunne-Yates** (March 17, 1970 – October 20, 2004) na she be American paralympian, lawyer, den advocate. Na she be Paralympic medalist for both winter den summer sports insyd. Na she be Harvard-educated, wey na she be de disabled First Marshall (class presido) per of any major university. Na she sanso be UCLA-educated lawyer (1997), wey na she be de first to legally fight de Law School Admission Council so say dem go make dem use Braille examination format of de LSAT.

## Cancer
Dem born den raise am insyd de northwest side of Chicago, Illinois, na dem diagnose Dunne-Yates for 15 months plus retinoblastoma (RB), retinal cancer. Na dem immediately komot one eye, den after three years of chemotherapy den radiation therapy, dem sanso komot ein oda eye was as life saving treatment.

Few months after she graduate from Harvard College, na dem diagnose am plus facial cancer osteosarcoma. For two operations insyd, na dem komot part of ein right cheekbone den palate. She endure six months of intensive chemotherapy den rehabilitation treatment.

Eight years later, insyd 2000, na dem sanso diagnose plus rare den aggressive leiomyosarcoma insyd de abdomen. De cancer soon travel go ein liver wey ultimately cause ein death insyd October, 2004.

## Education
Class of 1984 – Dunne-Yates attend Farnsworth Elementary School.

Class of 1988 – Taft High School insyd Chicago.

Class of 1992 – Dunne-Yates graduate as First Marshall (class presido) den *magna cum laude* from Harvard plus A.B. insyd East Asian Studies den minor insyd Economics.

Class of 1997 – Dunne-Yates graduate from UCLA School of Law, after one-year medical deferral, den while training give de 1996 U.S. Paralympic Cycling Team.

2002–2004 – Fellow for Brandeis University, Waltham, Massachusetts – Women's Studies Scholars Program.

## Athletic career
**U.S. National Alpine skiing Championships**

1979 – she develop den pioneer de "Front Guiding" technique, wer dem dey guide de skier thru de sounds of de guide ein skis den verbal commands from in front of de visually impaired skier.

1981 –  Winner of gold medal give women's giant slalom at de 1st U.S. National Alpine Skiing Championships for de Blind, U.S. Alpine National Championships (Upper Peninsula, Michigan); race dem sanction by de United States Association of Blind Athletes (USABA).

1981 – dem select am as de youngest member of de U.S. Paralympic Ski Team for age 11.

1981 – Multiple national championship medalist for de 88th U.S. National Alpine Skiing Championships, U.S. Association for Blind Skiers (USABA).

**Paralympic Winter Games**

1984 – Bronze medal give women's alpine combo alpine skiing (Innsbruck, Austria).

1984 – Bronze medal give women's downhill alpine skiing (Innsbruck, Austria).

1984 – Silver medal give women's giant slalom alpine skiing (Innsbruck, Austria).

1988 – Silver medal give women's downhill alpine skiing (Innsbruck, Austria).

1988 – Silver medal give women's giant slalom alpine skiing (Innsbruck, Austria).

**IPC Alpine Skiing World Championships**

1982 – Bronze medal give women's alpine skiing combo (Le Diablerets, Switzerland).

1982 – Bronze medal give women's downhill alpine skiing (Le Diablerets, Switzerland).

1982 – Silver medal give women's giant slalom alpine skiing (Le Diablerets, Switzerland).

1986 – Bronze medal give women's downhill alpine skiing (Salen, Sweden).

1986 – Silver medal give women's giant slalom alpine skiing (Salen, Sweden).

1986 – Bronze medal give women's alpine combo alpine skiing (Salen, Sweden).

**Summer Paralympic Games**

1996 – Silver medal give mixed tandem 1&nbsp;km cycling (Atlanta, Georgia).1996 – Bronze medal give 200 meter sprint tandem cycling, (Atlanta, Georgia).

2000 – 10th place insyd de kilo for de 2000 (Sydney, Australia).

**World Cycling Championships**

1998 World Cycling Championships – Member of U.S. Cycling team (Colorado Springs, Colorado).

## Advocacy
Dunne-Yates' advocacy accomplishments dey include:

* 1988 – Dem publish am insyd *The Journal of Law and Medicine* (October 1998) for de ethics of prenatal diagnosis of genetically based disability.
* 1989 – she travel to Japan as official emissary of Mayor Richard M. Daley den de City of Chicago.
* 1991 – she return to Japan to lecture for de rights of disabled people. She appear multiple times on Japanese television den radio den insyd de print media. She testify before Japanese legislators.
* 1991 – she successfully compel de Law School Admissions Council to provide de LSAT in Braille for de first time.
* 1992 – Co-director of de National Retinoblastoma Foundation.
* 1993 – Co-presido of de New England Retinoblastoma Family Foundation.
* 1997 – Featured on ABC's *20/20* insyd "Cara Dunne-Yates: Her Personal Story".

## Family
Na Dunne-Yates be de daughter of Mary S. Zabelski den stepdaughter of Richard Zabelski of Chicago. She marry insyd 1998 to Spencer Yates, sighted cyclist. Dunne-Yates get daughter, Elise, dem born am insyd 2000, den son, Carson, dem born insyd 2003.

## Honors
1987 – Harvard Club of Chicago (HCC) designate am top candidate from 400 plus Chicago area applications for admission to Harvard University – undergraduate.

1988 –  dem admit am early admission to Harvard University Undergraduate. Na she be de blind student per.

1989 – Official emissary of Richard M. Daley den de City of Chicago, she visit various cities den prefectures thru out Japan, she lecture, wey she dey wrep.

1992 – she graduate *magna cum laude* plus Bachelor of Arts in East Asian Languages den minor in Economics. Na she be "First Marshall" of de Class of 1992.

1996 – na she receive de Reynolds Award from Massachusetts General Hospital for ein advocacy efforts for behalf of families plus blind kiddies, wey dey include those plus additional disabilities. Na she be co-honoree plus former Senator Edward Kennedy.

1997 – United States Association of Blind Athletes Female Athlete of de Year.

1998 – Gene Autry Foundation Courage Award secof she show heroism insyd de face of adversity.

2001 – Carpe Diem Award from de Lance Armstrong Foundation.

2001 – dem induct am into de International Scholar-Athlete Hall of Fame, wey locate for de Institute for International Sport (Kingston, Rhode Island).

2002 – dem award am de Jane Rainie Opel '50 Young Alumna Award from de Radcliffe Association, Harvard University. De award dey present annually to alumna insyd de 10th reunion class for outstanding contribution to de advancement of women, to ein profession, anaa to de institute.

2002 – True Hero of Sports Award from de Center for de Study of Sports in Society, Northeastern University (Boston, Massachusetts).

2010 – life-size statue insyd de likeness of Cara Dunne-Yates den ein guide-dog, Haley, na dem erect dem near de base of de Elk Camp Gondola insyd Snowmass Village, Colorado. Na dem move de statue insyd 2019 to nearby location close to de Base Village Transit Center.

## References